*Projekts*

LATVIJAS REPUBLIKAS MINISTRU KABINETA SĒDES PROTOKOLLĒMUMS

Rīgā Nr. 2013.gada .\_\_\_\_\_\_

.§

**Par noteikumu projektu**

 **„****Grozījumi Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi””** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(……)

1. Pieņemt iesniegto noteikumu projektu.

2. Lai nodrošinātu piemaksas par kvalitātes pakāpēm profesionālās ievirzes izglītības pedagogiem, Izglītības un zinātnes ministrijai precizēt noteikumu projektu, nodrošinot tā izpildi piešķirtā finansējuma ietvaros.

3. Izglītības un zinātnes ministrijai līdz 2013.gada 13.septembrim aprēķināt nepieciešamo finansējuma apmēru pedagogiem, kuri Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” ietvaros no 2012.gada novembra ir ieguvuši 3.kvalitātes pakāpi, un pedagogiem, kuri 3.kvalitātes pakāpi iegūs līdz 2014.gada septembrim, atbilstīgi viņu darba slodzei izglītības programmas īstenošanā piemaksu 10 procentu apmērā no šajos noteikumos noteiktās pedagogu zemākās mēneša darba algas likmes, sākot ar 2014.gada 1.septembri.

4. Izglītības un zinātnes ministrijai izstrādāt un līdz 2014.gada 1.februārim iesniegt noteiktā kārtībā Ministru kabinetā grozījumus Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi” šī protokollēmuma 3.punktā minēto 3.kvalitātes pakāpi ieguvušo pedagogu piemaksām, nodrošinot finansējumu no Izglītības un zinātnes ministrijai piešķirtā finansējuma jaunajām politikas iniciatīvām 2014.- 2016.gadam.

5. Izglītības un zinātnes ministrijai pēc faktiskā izglītojamo skaita saņemšanas Valsts izglītības informācijas sistēmā 2013.gada 5.septembrī par stāvokli uz 1.septembri un pēc plānotā pakāpes ieguvušo pedagogu mēneša darba algas likmju skaita saņemšanas 2013.gada 5.septembrī par stāvokli uz 1.septembri sadarbībā ar Kultūras ministriju, Labklājības ministriju un Tieslietu ministriju līdz 2013.gada 13.septembrim precizēt aprēķinus par noteikumu izpildei nepieciešamā finansējuma apmēru 2013.gadā un turpmākajos gados.

6. Izglītības un zinātnes ministrijai, ņemot vērā Ministru kabineta 2013.gada 30.jūlija sēdes protokollēmuma (prot. Nr.41, 79.§) „Informatīvais ziņojums „Par papildu finansējumu pedagogu darba samaksai 2013.gadam un turpmākajiem gadiem” un atbildes projekts Saeimas Izglītības, kultūras un zinātnes komisijai” 2.punktā un šī protokollēmuma 3. un 4.punktā noteikto, saskaņot ar Kultūras ministriju, Labklājības ministriju, Tieslietu ministriju un Finanšu ministriju precizētos papildu nepieciešamā finansējuma apjomus un iespējamos finanšu avotus un līdz 2013.gada 24.septembrim iesniegt Ministru kabinetā Ministru kabineta rīkojuma projektu, kurā noteiktas precīzas starp budžeta resoriem pārdalāmā finansējuma summas pedagogu darba samaksas nodrošināšanai, norādot konkrētas budžeta programmas/apakšprogrammas.

7. Pieņemt zināšanai, ka Izglītības un zinātnes ministrija saskaņā ar Ministru kabineta 2013.gada 28.maija sēdē (prot. Nr.32, 70.§) izskatītajā informatīvajā ziņojumā „Vispārējās un profesionālās izglītības pedagogu motivācijas, atalgojuma un profesionālās darbības kvalitātes novērtēšanas sasaistes programma” paredzētajām reformām no 2013.gada 1.septembra uzsāk šādus pasākumus:

7.1. 1.–4. klases skolēnu skaitam novadu pašvaldību pamatizglītības iestādēs, kurās skolēnu skaits ir 100 vai mazāks piemēro koeficientu 1 (iepriekš 0.75);

7.2. pedagoģiskās un sociālās korekcijas programmās skolēnu skaitam piemēro koeficientu 1,2 (iepriekš 1,47); koeficientu 1,8 (iepriekš 1,6) – skolēnu (bērnu) skaitam, kas apgūst speciālās izglītības programmas speciālajās skolās; koeficientu 1,84 (iepriekš 1.6) – skolēnu (bērnu) skaitam, kas apgūst speciālās izglītības programmas speciālās izglītības klasēs (grupās) vai integrēti vispārējās izglītības iestādēs;

7.3. profesionāli orientēta virziena pamatizglītības programmās ar padziļinātu mācību priekšmetu (izņemot mūziku) apguvi skolēnu skaitam piemēro koeficientu 1,2 (iepriekš 1.3);

7.4. skolēnu skaitam vakara (maiņu) un neklātienes (tai skaitā – tālmācības) vispārējās izglītības programmās piemēro koeficientu 0,8 (iepriekš 0.82);

7.5. normētā skolēnu (bērnu) skaita attiecība pret vienu pedagoga mēneša darba algas likmi: novados ir 8,12 : 1 (iepriekš 8:1); republikas pilsētās – 10,35 : 1 (iepriekš 10.2:1);

7.6. pedagogu papildu pienākumu apmaksai nepieciešamā finansējuma nodrošināšanu (2 stundas) bērnu no piecu gadu vecuma izglītošanā nodarbināto pirmskolas izglītības pedagogu darba samaksai;

7.7. piemaksas nodrošināšanu pedagogiem, kas Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” ietvaros ir ieguvuši 3., 4. un 5.kvalitātes pakāpi, atbilstoši viņu darba slodzei izglītības programmas īstenošanā attiecīgi 8, 20 un 25 procentu apmērā no noteiktās pedagoga zemākās mēneša darba algas likmes.

8. Valsts kancelejai pēc noteikumu projekta precizēšanas sagatavot noteikumu projektu parakstīšanai.

Ministru prezidents V.Dombrovskis

Valsts kancelejas direktore E.Dreimane

Iesniedzējs:

Izglītības un zinātnes ministrs V.Dombrovskis

Vizē:

Valsts sekretāre S.Liepiņa

26.08.2013 22:04

622

B.Bašķere

67047835, baiba.baskere@izm.gov.lv

A.Veidemanis

67047831, arturs.veidemanis@izm.gov.lv